اوغوز تی وی:آذربایجان دوغو(شرق)-باتی(غرب) و گونئی(جنوب)- قوزئی(شیمال) قطار و تیرئلی ترانزیت مسیری اولور.
«باکینین بین المللی یوک لیمانیندان (بندریندن) هر آی 700 دن چوخ ترئلی قازاخیستانین آکتاو لیمانینا گئدیر» بو سؤزلری باکی بین الملل تجارت لیمانین باشقانی طالع ضیادوو بو گون مطبوعات توپلانتیسیندا دئییب٬ آذربایجان خزر دنیزینده مدرن ایمکانات یاراتماق ایله آوروپا ایله اورتا آسیا و چین ترانزیتین الینه آلماق ایستییر٬ باکی بو ترانزیت مسیرینده ایران و روسیهیه آلترناتیو کیمی اورتایا گلیر. مسیرین قیسالیغی باعث اولوب ترانزیت شرکتلری آراسیندا بو مسیر دن قولانماق هر گون آرتسین.
باشقا بیر ترانزیتی خبر بو کی آذربایجان چالیشیر دمیر یول خطی ایله ده قوزئی-گونئی کریدورون یاراتسین.مسکو مطبوعاتینین وئردیگی بیلگییه گؤره هیند-ایران-آذربایجان- روسیه قطاری بو ایل یولا دوشه بیلر.
آذربایجان دؤولتی نفت گلیرلرینه باغلیلیغین آزاتماق اوچون ترانزیت صنعتینده گئنیش شکیلیده یاتیریم (سرمایه) یاتیردیب.
azb_Arab azb_Arab azb_Arab azb_Arab